เยอรมนีเผยยอดค้าปลีกเดือนก.พ.ลดลง 0.5% หลังขยายตัวแข็งแกร่ง
เยอรมนีเผยยอดค้าปลีกเดือนก.พ.ลดลง 0.5% หลังขยายตัวแข็งแกร่ง
31 มี.ค. 2558

สำนักงานสถิติแห่งชาติของเยอรมนี (Destatis) เปิดเผยว่า ยอดค้าปลีกของเยอรมนีในเดือนก.พ.ลดลง 0.5% จากเดือนม.ค.หลังจากที่ขยายตัวแข็งแกร่งในช่วง 2 เดือนก่อนหน้า หากเทียบรายปี ยอดค้าปลีกในเดือนก.พ.ขยายตัว 3.6% ซึ่งเป็นระดับสูงสุดของเดือนก.พ.นับตั้งแต่ปี 2543
นักวิเคราะห์ต่างพิจารณาตัวเลขรายเดือนอย่างระมัดระวัง เนื่องจากยอดค้าปลีกของเยอรมนีนับเป็นปัจจัยชี้วัดที่มีความผันผวนและมีแนวโน้มเปลี่ยนแปลงอย่างรุนแรง จึงมักมีการประเมินค่าเฉลี่ยในช่วง 3 เดือนแทนข้อมูลรายเดือน
        